Cuneiform Tablet OIP 27 57
Cuneiform tablet, dated to the Old Assyrian Period (ca. 1950-1850 BC).
Genre: legal writing(s)
Transliteration:
bu-za-zu il₅-we-da-ku iš-a-al um-ma bu-za-zu-ma tí-ma-li-ma IGI 3-iš-tí ta-áš-e-li-ma ú a-pu-ul-kà lá li-bi DINGIR-ma PUZUR₄-a-šùr tap-pá-a É a-bi₄-ni me-et a-na-ku i-na wa-aḫ-šu-ša-na wa-áš-ba-ku um-me-a-nu ù DAM.GÀR-ru PUZUR₄-a-šùr a-na É PUZUR₄-a-šùr e-ru-bu-ma ma-ṣa-ar-tám ša PUZUR₄-a-šùr ip-té-ú-ma lu KÙ.BABBAR lu KÙ.KI lu ṭup-pé ta-ma-lá-ki <gap> ší-ta i-le-en₆ ša URUDU mì-ma a-nim a-na i-na-sú-en₆ DUMU ì-lí-a-lim ip-qí-du a-na-ku iš-tù wa-aḫ-šu-ša-na a-li-kam-ma i-na-sú-en₆ aṣ-ba-at-ma lu KÙ.BABBAR lu KÙ.KI lu ṭup-pì ta-ma-lá-ki ší-ta i-le-en₆ ša URUDU ša um-me-a-nu ù DAM.GÀR-ru PUZUR₄-a-šùr ip-qí-du-šu-ni-ma i-a-tí ú-ší-ra-ni lu KÙ.BABBAR lu KÙ.KI a-na ṣí-it PUZUR₄-a-šùr ša ša-qú-lim ú-ša-qí-il₅-ma ší-tí KÙ.BABBAR a-na a-šùr-{d}UTU-ši ip-qí-id-ma i-na KÙ.BABBAR ki-ma DAM.GÀR qá-tí áš-ku-un-ma É a-bi₄-a ší-mu-um i-šé-i-ma i-na ba-áb a-bu-lim ša ki-ma i-a-tí i lu-qú-tim qá-sú-nu iš-ku-nu ki-ma me-er-ú PUZUR₄-a-šùr ù DUMU.SAL PUZUR₄-a-šùr UGULA e-ḫu-zu-ni-ni-ma a-na ší-a-tí ša ki-ma i-a-tí a-zu-ma-na áš-pu-ur-ma lu-qú-tám a-na ku-lu-ma-a ip-qí-du lu-qú-tum iš-tù É.GAL-lim ur-da-ma ší-ip-ru ša a-lim{ki} ú li-mu AN.NA <big_gap> a-na ḫu-bu-ul PUZUR₄-a-šùr ša a-na PÚZUR-a-šùr ḫa-bu-lu a-na É kà-ri-im